РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 23

от заседание на Комисия ”Професионална квалификация и 
информационни технологии”,
проведено на 14.07.2020 г.

Днес, 14.07.2020 г. /вторник/ от 15:30 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА-отсъства
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ-отсъства	
            
На заседанието присъстват експертните сътрудници на комисията: инж. Тодор Събчев – директор на дирекция „ИТСС“, инж. Анелия Чомакова – началник отдел „ИО“ в дирекция „ИТСС“ и инж. Георги Бошнаков – главен експерт в отдел „ИО“, дирекция „ИТСС“.

1.ОТНОСНО: Писмо от Десислава Иванчева относно случайното разпределение на съдебни състави (съдии и съдебни заседатели) в Специализирания наказателен съд.

Комисия „Професионална квалификация и
информационни технологии”
Р Е Ш И :

1.1. Да се изиска информация от Инспектората към Висшия съдебен съвет за резултата от извършената проверка във връзка с постъпилото писмо от Десислава Иванчева.

2.ОТНОСНО: Писмо от Център за професионално обучение „Съдебен служител“ към „Де Юре“ ЕООД, гр. Велико Търново относно обучение на бъдещи служители от специализираната администрация на съдебната система.

Комисия „Професионална квалификация и
информационни технологии”
Р Е Ш И :

2.1. Изпраща писмото от Център за професионално обучение „Съдебен служител“ към „Де Юре“ ЕООД, гр. Велико Търново относно обучение на бъдещи служители от специализираната администрация на съдебната система на административните ръководители на органите на съдебната власт и на Националния институт на правосъдието, за сведение.

3.ОТНОСНО: Писма с № ВСС-1094/28.02.2020 г. и № ВСС-1094/06.07.2020 г. относно изпълнението на проект с наименование: „Реализиране на Централизирана автоматизирана информационна система „Съдебен статус“, финансиран по Оперативна Програма „Добро управление“ чрез Европейския социален фонд.

Комисия „Професионална квалификация и
информационни технологии”
Р Е Ш И :

3.1. Приема за сведение писма с № ВСС-1094/28.02.2020 г. и № ВСС-1094/06.07.2020 г. от г-н Евгени Стоянов – зам. министър на правосъдието.
3.2. Възлага на административните ръководители на апелативните съдилища да определят съдебни служители – ИТ специалисти (системни администратори) от районните съдилища в областните центрове, които да вземат участие в изпълнение на дейностите по проект с наименование: „Реализиране на Централизирана автоматизирана информационна система „Съдебен статус“, финансиран по Оперативна Програма „Добро управление“ чрез Европейския социален фонд.
За изпълнението на тази дейност следва да бъдат ангажирани 6 ИТ специалисти (по един за всеки апелативен район плюс един за София-град).
3.3. Информацията по т. 3.2. за определените съдебни служители – ИТ специалисти да се изпрати на ръководителя на проекта - Любов Бончева – представител на Министерство на правосъдието, за предприемане на действия по сключване на договори между определените съдебни служители и Министерство на правосъдието.
3.4. Административните ръководители на апелативните съдилища, след сключване на договорите между съдебните служители и Министерството на правосъдието, следва да уведомят Комисия „Професионална квалификация и информационни технологии“ към Пленума на ВСС и г-жа Светлана Бошнакова – член на ВСС и координатор на проекта, като приложат копие от сключените договори и свързаните с тях документи.
3.5. Изпраща решението по т. 3 на административните ръководители на апелативните съдилища ведно с писмата от Министерство на правосъдието и проект на договор за ИТ специалистите от апелативните съдебни райони, за сведение и изпълнение.

4.ОТНОСНО: Искане от административния ръководител на Районен съд – Перник за осигуряване на средства за закупуване на 3 броя компютърни конфигурации и 3 броя принтери.

Комисия „Професионална квалификация и
информационни технологии”
Р Е Ш И :

4.1. Искането от административния ръководител на Районен съд – Перник за осигуряване на средства за закупуване на 1 брой принтер на стойност 225,00 лв. с ДДС е неотложно и целесъобразно.
4.2. Изпраща решението по т. 4.1 на Комисия „Бюджет и финанси" към Пленума на ВСС, по компетентност.
4.3. Искането за осигуряване на средства за закупуване на 3 броя компютърни конфигурации е нецелесъобразно с оглед обявена обществена поръчка за доставка на компютърни конфигурации за органите на съдебната власт и ВСС.
4.4. Връща искането на административния ръководител на Районен съд – Перник в частта за закупуване на 2 броя принтери с препоръка за предприемане на действия по ремонтиране на налични принтери, предоставени от ВСС през 2019 г.
4.5. Изпраща решението по т. 4 на административния ръководител на Районен съд – Перник, за сведение.

5.ОТНОСНО: Искане от и.ф. административен ръководител на Окръжен съд – Добрич за осигуряване на средства за закупуване на 3 броя асемблирани компютри и 3 броя софтуер Microsoft Windows Pro 10 64 Bit.

Комисия „Професионална квалификация и
информационни технологии”
Р Е Ш И :

5.1. Искането от и.ф. административен ръководител на Окръжен съд – Добрич за осигуряване на средства за закупуване на 3 броя асемблирани компютри на обща стойност 2517,00 лв. с ДДС и 3 броя софтуер Microsoft Windows Pro 10 64 Bit на обща стойност 894,00 лв. с ДДС е неотложно и целесъобразно.
5.2. Изпраща решението по т. 5.1 ведно с доклад на Комисия „Бюджет и финанси" към Пленума на ВСС, по компетентност.

6.ОТНОСНО: Искане от и.ф. административен ръководител на Районен съд – Малко Търново за осигуряване на средства за закупуване на 1 брой сървър и 1 брой софтуер Microsoft Windows Standart 2019 (16-Core).

Комисия „Професионална квалификация и
информационни технологии”
Р Е Ш И :

6.1. Искането от и.ф. административен ръководител на Районен съд – Малко Търново за осигуряване на средства за закупуване на 1 брой сървър на стойност 4 960,70 лв. с ДДС и 1 брой софтуер Microsoft Windows Standart 2019 (16-Core) на стойност 1 638,00 лв. с ДДС е неотложно и целесъобразно.
6.2. Изпраща решението по т. 6.1 ведно с доклад на Комисия „Бюджет и финанси" към Пленума на ВСС, по компетентност.

7.ОТНОСНО: Искане от административния ръководител на Районен съд – Петрич за осигуряване на средства за закупуване на 1 брой сървър и 1 брой софтуер Microsoft Windows Standart 2019 (16-Core).

Комисия „Професионална квалификация и
информационни технологии”
Р Е Ш И :

7.1. Указва на административния ръководител на Районен съд – Петрич да поднови искането си за закупуване на 1 брой сървър и 1 брой софтуер Microsoft Windows Standart 2019 (16-Core), като предостави нови оферти за един и същ вид техника с минимални технически изисквания.

8.ОТНОСНО: Искане от и.ф. административен ръководител на Окръжен съд – Русе за осигуряване на средства за закупуване на 2 броя скенери висок клас, 3 броя скенери среден клас и 1 брой планетарен скенер.

Комисия „Професионална квалификация и
информационни технологии”
Р Е Ш И :

8.1. Отлага вземане на решение по искането от и.ф. административен ръководител на Окръжен съд – Русе за осигуряване на средства за закупуване на 2 броя скенери висок клас, 3 броя скенери среден клас и 1 брой планетарен скенер до получаване на отговор по т.8.1 по протокол № 22/30.06.2020 г. на КПКИТ.

9.ОТНОСНО: Искане от административния ръководител на Районен съд – Габрово за осигуряване на средства за закупуване на 2 броя високоскоростни скенери.

Комисия „Професионална квалификация и
информационни технологии”
Р Е Ш И :

9.1. Отлага вземане на решение по искането от административния ръководител на Районен съд – Габрово за осигуряване на средства за закупуване на 2 броя високоскоростни скенери до получаване на отговор по т.8.1 по протокол № 22/30.06.2020 г. на КПКИТ.

Допълнителна точка:

10.ОТНОСНО: Предложение от Гергана Мутафова за възстановяване на работните групи по разработване на подзаконовата нормативна уредба в областта на е-правосъдието.

Комисия „Професионална квалификация и
информационни технологии”
Р Е Ш И :

10.1. Възлага на главния секретар да изготви доклад относно съществуващите работни групи във ВСС във връзка с цитираните наредби, с информация за включените в тях външни експерти в това число и юристи. Да се уточни на какво основание са били включени външните експерти в работните групи и как са били оформени отношенията им с ВСС във връзка с полагания труд.

ПРЕДСЕДАТЕЛ НА КОМИСИЯ
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /п/

КАЛИНА ЧАПКЪНОВА